กฎกระทรวงกฎกระทรวง(พ.ศ.2518)ออกตามความในพระราชบัญญัติการผังเมืองพ.ศ.2518----------อาศัยอำนาจตามความในมาตรา 5 และมาตรา 19 แห่งพระราชบัญญัติการผังเมืองพ.ศ.2518 รัฐมนตรีว่าการกระทรวงมหาดไทย ออกกฎกระทรวงไว้ดังต่อไปนี้ข้อ 1 เมื่อจะมีการวางและจัดทำผังเมืองรวมของท้องที่ใดให้สำนักงานผังเมืองหรือเจ้าพนักงานท้องถิ่น แล้วแต่กรณีโฆษณาถึงการที่จะวางและจัดทำผังเมืองรวมให้ประชาชนทราบโดยทางวิทยุกระจายเสียงซึ่งสามารถรับฟังได้ในท้องที่ที่จะวางและจัดทำผังเมืองรวมนั้นเป็นเวลาติดต่อกันไม่น้อยกว่าเจ็ดวันและโฆษณาโดยทางหนังสือพิมพ์ภาษาไทยรายวันซึ่งมีจำหน่ายในท้องที่นั้นเป็นเวลาติดต่อกันไม่น้อยกว่าเจ็ดวันในการโฆษณาให้มีข้อความแสดงถึงเขตท้องที่ที่จะวางและจัดทำผังเมืองรวมสถานที่ วันและเวลาที่จะมีการปิดประกาศแผนที่แสดงเขตที่จะวางและจัดทำผังเมืองรวมไว้ให้ประชาชนได้ตรวจดูข้อ 2 ให้สำนักผังเมืองหรือเจ้าพนักงานท้องถิ่น แล้วแต่กรณีประกาศเชิญชวนให้ประชาชนในเขตท้องที่ที่จะวางและจัดทำผังเมืองรวมแสดงข้อคิดเห็นเป็นหนังสือต่อสำนักผังเมืองหรือเจ้าพนักงานท้องถิ่น แล้วแต่กรณี ภายในระยะเวลาที่กำหนดประชาชนในเขตท้องที่ที่จะวางและจัดทำผังเมืองรวมซึ่งมีสิทธิแสดงข้อคิดเห็นได้แก่เจ้าของหรือผู้ครอบครองที่ดินหรืออาคารที่ตั้งอยู่ในเขตท้องที่นั้นหรือผู้ได้รับมอบหมายในการเชิญชวนให้ประชาชนแสดงข้อคิดเห็นสำนักผังเมืองหรือเจ้าพนักงานท้องถิ่น แล้วแต่กรณี จะจัดทำแบบสอบถามแจกจ่ายให้ประชาชนในเขตท้องที่ที่จะวางหรือจัดทำผังเมืองรวมกรอกข้อความเพื่อประกอบการแสดงข้อคิดเห็นก็ได้ให้ประชาชนผู้แสดงข้อคิดเห็นแสดงให้ปรากฏในหนังสือแสดงข้อคิดเห็นด้วยว่าตนเป็นเจ้าของหรือผู้ครอบครองที่ดินแปลงใด หรืออาคารเลขที่เท่าใดและหากเป็นผู้ที่ได้รับมอบหมายจากเจ้าของหรือผู้ครอบครองที่ดินหรืออาคารดังกล่าวก็ให้ส่งหลักฐานการมอบหมายไปด้วยข้อ 3 ให้สำนักผังเมืองหรือเจ้าพนักงานท้องถิ่น แล้วแต่กรณีจัดให้มีการปิดประกาศ (1)แผนที่แสดงเขตท้องที่ที่จะวางและจัดทำผังเมืองรวม (2) ข้อความซึ่งแสดงว่าจะมีการประชุมฟังข้อคิดเห็นของประชาชนในเขตท้องที่ที่จะวางและจัดทำผังเมืองรวม ณ สถานที่และตามวันเวลาที่กำหนด (3)ข้อความเชิญชวนให้ประชาชนในเขตท้องที่ที่จะวางและจัดทำผังเมืองรวมแสดงข้อคิดเห็นเป็นหนังสือต่อสำนักผังเมืองหรือเจ้าพนักงานท้องถิ่นแล้วแต่กรณี ภายในระยะเวลาที่กำหนดประกาศตามวรรคหนึ่งให้ปิดไว้ในที่เปิดเผย ณ ที่ว่าการเขตหรือที่ทำการแขวงของกรุงเทพมหานครหรือที่ว่าการอำเภอที่ทำการขององค์การบริหารส่วนท้องถิ่น และสาธารณสถาน ในท้องที่ที่จะวางและจัดทำผังเมืองรวมและที่ทำการของสำนักผังเมืองหรือของเจ้าพนักงานท้องถิ่น แล้วแต่กรณีเป็นเวลาไม่น้อยกว่าสามสิบวันข้อ 4 เมื่อได้มีการปิดประกาศตามข้อ 3 แล้วให้สำนักผังเมืองหรือเจ้าพนักงานท้องถิ่น แล้วแต่กรณีจัดให้มีการประชุมเพื่อรับฟังข้อคิดเห็นของประชาชนในท้องที่ที่จะวางและจัดทำผังเมืองรวมอย่างน้อยสองครั้งโดยครั้งแรกให้จัดให้มีขึ้นภายในเวลาไม่น้อยกว่าสี่สิบห้าวัน แต่ไม่เกินหกสิบวันนับตั้งแต่วันปิดประกาศ ส่วนครั้งต่อ ๆไปให้กำหนดภายในเวลาที่เห็นสมควรในการจัดการประชุมแต่ละครั้ง ให้มีหนังสือเชิญผู้แทนของประชาชนและผู้แทนสมาคม องค์การหรือคณะบุคคลอื่น ทั้งนี้เท่าที่เห็นสมควร เข้าร่วมประชุมโดยให้แจ้งสถานที่ วัน และเวลาประชุมในหนังสือเชิญประชุมด้วยให้ถือว่าบุคคลต่อไปนี้เป็นผู้แทนของประชาชน (1)สมาชิกสภาผู้แทนราษฎรแห่งจังหวัดที่จะมีการวางและจัดทำผังเมืองรวม (2)สมาชิกสภาจังหวัดแห่งท้องที่ที่จะมีการวางและจัดทำผังเมืองรวม (3)สมาชิกสภาเทศบาลแห่งท้องที่ที่จะมีการวางและจัดทำผังเมืองรวม (4)สมาชิกหรือกรรมการสภาตำบลแห่งท้องที่ที่จะมีการวางและจัดทำผังเมืองรวม (5)คณะกรรมการสุขาภิบาลแห่งท้องที่ที่จะมีการวางและจัดทำผังเมืองรวมนอกจากนี้ ให้เชิญคณะที่ปรึกษาผังเมืองรวมแห่งจังหวัดนั้นรวมทั้งข้าราชการและพนักงานส่วนท้องถิ่นที่เกี่ยวข้องตามที่เห็นสมควร เข้าร่วมประชุมด้วยข้อ 5 ให้เจ้าพนักงานท้องถิ่นจัดสถานที่ประชุมซึ่งตั้งอยู่ในเขตท้องที่ที่จะวางและจัดทำผังเมืองรวมเพื่อให้มีการประชุมได้ตามวันและเวลาที่ประกาศกำหนดไว้ข้อ 6 ในการประชุมครั้งที่สองและครั้งต่อ ๆ ไป ถ้ามีให้สำนักผังเมืองหรือเจ้าพนักงานท้องถิ่นแล้วแต่กรณี จัดให้มีการปิดประกาศผังเมืองรวมที่ได้จัดทำขึ้นภายหลังการประชุมครั้งแรกณ ที่เปิดเผยใกล้สถานที่ประชุมเพื่อให้ประชาชนและผู้รับเชิญเข้าประชุมได้ตรวจดูก่อนวันประชุมเป็นเวลาไม่น้อยกว่าสามสิบวันข้อ 7 ให้สำนักงานผังเมืองหรือเจ้าพนักงานท้องถิ่น แล้วแต่กรณีนำข้อคิดเห็นที่ได้รับจากประชาชนและความคิดเห็นของผู้เข้าร่วมประชุมตามข้อ 4ไปประกอบการพิจารณาวางและจัดทำผังเมืองรวมหรือทบทวนผังเมืองรวมที่ได้วางและจัดทำขึ้นแล้วก่อนที่จะนำเสนอคณะกรรมการผังเมืองพิจารณาให้ไว้ ณ วันที่ 13 ตุลาคม พ.ศ.2518พันเอก ประกอบ ประยูรโภคราชรัฐมนตรีช่วยว่าการ ฯ รักษาราชการแทนรัฐมนตรีว่าการกระทรวงมหาดไทย-----------------------------------------------------------------หมายเหตุ:-เหตุผลในการประกาศใช้กฎกระทรวงฉบับนี้ คือ โดยที่มาตรา19 แห่งพระราชบัญญัติการผังเมือง พ.ศ.2518กำหนดให้สำนักงานผังเมืองหรือเจ้าพนักงานท้องถิ่น แล้วแต่กรณีจัดให้มีการโฆษณาให้ประชาชนในท้องที่ที่จะมีการวางและจัดทำผังเมืองรวมทราบเพื่อรับฟังข้อคิดเห็นเกี่ยวกับการที่จะมีการวางและจัดทำผังเมืองรวมดังกล่าว ในการนี้จำต้องกำหนดหลักเกณฑ์วิธีการและเงื่อนไขในการโฆษณา การประชุมและการแสดงข้อคิดเห็นของประชาชนในการวางและจัดทำผังเมืองรวมจึงจำเป็นต้องออกกฎกระทรวงนี้กฎกระทรวงฉบับที่ 2 (พ.ศ.2519)ออกตามความในพระราชบัญญัติการผังเมืองพ.ศ. 2518----------อาศัยอำนาจตามความในมาตรา 5 และมาตรา 33 แห่งพระราชบัญญัติการผังเมืองพ.ศ.2518รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ให้นำกฎกระทรวง (พ.ศ.2518) ออกตามความในพระราชบัญญัติการผังเมือง พ.ศ.2518มาใช้บังคับแก่การโฆษณาการประชุมและการแสดงข้อคิดเห็นของประชาชนในการวางและจัดทำผังเมืองเฉพาะด้วยโดยอนุโลมให้ไว้ ณ วันที่ 11 สิงหาคม พ.ศ.2519หม่อมราชวงศ์เสนีย์ ปราโมชรัฐมนตรีว่าการกระทรวงมหาดไทย-----------------------------------------------------------------------------หมายเหตุ:-เหตุผลในการประกาศใช้กฎกระทรวงฉบับนี้ คือโดยที่มาตรา 33 แห่งพระราชบัญญัติการผังเมืองพ.ศ. 2518กำหนดให้สำนักผังเมืองหรือเจ้าพนักงานท้องถิ่น แล้วแต่กรณีจัดให้มีการโฆษณาให้ประชาชนในท้องที่ที่จะมีการวางและจัดทำผังเมืองเฉพาะทราบ เพื่อรับฟังข้อคิดเห็นเกี่ยวกับการที่จะมีการวางและจัดทำผังเมืองเฉพาะดังกล่าวในการนี้จำต้องกำหนดหลักเกณฑ์ วิธีการและเงื่อนไขในการโฆษณาการประชุมและการแสดงข้อคิดเห็นของประชาชนในการวางและจัดทำผังเมืองเฉพาะ จึงจำเป็นต้องออกกฎกระทรวงนี้กฎกระทรวงฉบับที่ 4(พ.ศ.2522)ออกตามความในพระราชบัญญัติการผังเมืองพ.ศ.2518---------- อาศัยอำนาจตามความในมาตรา 5และมาตรา 76 แห่งพระราชบัญญัติการผังเมือง พ.ศ. 2518รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ข้อ 1การอุทธรณ์คำสั่งหรือหนังสือแจ้งความตามมาตรา 70 ให้ทำเป็นหนังสือลงลายมือชื่อของผู้อุทธรณ์ชี้แจงข้อเท็จจริงและความประสงค์ที่ยาขึ้นอ้างอิงในการอุทธรณ์พร้อมทั้งแบบสำเนาคำสั่งหรือหนังสือแจ้งความนั้นและเอกสารหลักฐานประกอบอุทธรณ์ ถ้ามีการอุทธรณ์ให้อุทธรณ์ได้สำหรับตนเอง จะอุทธรณ์แทนคนอื่นหรือมอบหมายให้คนอื่นอุทธรณ์แทนไม่ได้ข้อ 2การยื่นอุทธรณ์ต่อคณะกรรมการอุทธรณ์ตามมาตรา 70 (1) (2)(3) (5) (7) และ (8) ในเขตจังหวัดอื่นนอกจากกรุงเทพมหานครให้ผู้อุทธรณ์ยื่นต่อสำนักงานผังเมืองจังหวัดแห่งท้องที่เป็นเหตุให้มีการอุทธรณ์และให้มีการอุทธรณ์และให้สำนักงานผังเมืองจังหวัดส่งอุทธรณ์ต่อสำนักผังเมืองภายในเจ็ดวันนับตั้งแต่วันที่ได้รับอุทธรณ์ สำหรับในเขตกรุงเทพมหานครให้ยื่นต่อสำนักผังเมืองเมื่อสำนักผังเมืองได้รับอุทธรณ์แล้ว ให้นำส่งอุทธรณ์ต่อคณะกรรมการอุทธรณ์ภายในสามวันนับตั้งแต่วันที่ได้รับอุทธรณ์ข้อ 3การยื่นอุทธรณ์ต่อคณะกรรมการบริหารการผังเมืองส่วนท้องถิ่นตามมาตรา 70 (4) และ (6) ในเขตจังหวัดอื่นนอกจากกรุงเทพมหานครให้ผู้อุทธรณ์ยื่นต่อสำนักงานผังเมืองจังหวัดแห่งท้องที่เป็นเหตุให้มีการอุทธรณ์สำหรับในเขตกรุงเทพมหานครให้ยื่นต่อกองผังเมืองกรุงเทพมหานครและให้สำนักงานผังเมืองจังหวัดหรือกองผังเมืองกรุงเทพมหานครแล้วแต่กรณีนำส่งอุทธรณ์ต่อคณะกรรมการบริหารการผังเมืองส่วนท้องถิ่นภายในเจ็ดวันนับตั้งแต่วันที่ได้รับอุทธรณ์ข้อ 4ภายในกำหนดเวลาของการยื่นอุทธรณ์ ผู้อุทธรณ์อาจขอแก้ไขเพิ่มเติมอุทธรณ์ได้โดยทำเป็นหนังสือชี้แจงข้อเท็จจริงและความประสงค์ที่ยกขึ้นอ้างอิงในการอุทธรณ์พร้อมทั้งเหตุที่ขอแก้ไขเพิ่มเติมอุทธรณ์เสียใหม่ ยื่นต่อสำนักงานผังเมืองจังหวัด กองผังเมืองกรุงเทพมหานครหรือสำนักผังเมือง แล้วแต่กรณีให้สำนักงานผังเมืองจังหวัด กองผังเมืองกรุงเทพมหานครหรือสำนักผังเมืองแล้วแต่กรณีนำส่งอุทธรณ์ที่ขอแก้ไขเพิ่มเติมต่อคณะกรรมการอุทธรณ์หรือคณะกรรมการบริหารการผังเมืองส่วนท้องถิ่นโดยเร็วข้อ 5ผู้อุทธรณ์อาจขอยื่นเอกสารหลักฐานประกอบอุทธรณ์เพิ่มเติมต่อสำนักงานผังเมืองจังหวัดกองผังเมืองกรุงเทพมหานครหรือสำนักผังเมือง แล้วแต่กรณีภายในกำหนดเวลาของการยื่นอุทธรณ์ได้โดยทำเป็นหนังสือชี้แจงถึงเหตุที่มิได้ยื่นเอกสารหลักฐานนั้นพร้อมกับอุทธรณ์ให้นำความในข้อ 4 วรรคสอง มาใช้โดยอนุโลมข้อ 6ถ้าระยะเวลาของการยื่นอุทธรณ์สิ้นสุดลงแล้ว แต่ผู้อุทธรณ์มีเหตุอันสมควรแสดงว่าตนไม่อาจยื่นเอกสารหลักฐานนั้นภายในกำหนดเวลาของการยื่นอุทธรณ์ได้ผู้อุทธรณ์จะขอยื่นเอกสารหลักฐานเพิ่มเติมสำนักงานผังเมืองจังหวัดกองผังเมืองกรุงเทพมหานครสำนักผังเมืองหรือต่อคณะกรรมการอุทธรณ์ หรือคณะกรรมการบริหารผังเมืองส่วนท้องถิ่นเวลาใด ๆก่อนมีการวินิจฉัยก็ได้ให้นำความในข้อ 4 วรรคสอง มาใช้บังคับโดยอนุโลมถ้าคณะกรรมการเห็นว่าผู้อุทธรณ์มีเหตุผลอันสมควรและเอกสารนั้นจำเป็นให้การวินิจฉัยเป็นไปโดยเที่ยงธรรม ให้คณะกรรมการอนุญาตตามคำขอข้อ 7ให้เป็นหน้าที่ของคณะกรรมการอุทธรณ์หรือคณะกรรมการบริหารการผังเมืองส่วนท้องถิ่นหรือผู้ที่กรรมการมอบหมายที่จะปฏิบัติดังนี้(1) ลงทะเบียนอุทธรณ์ในสารบบอุทธรณ์ของคณะกรรมการอุทธรณ์หรือคณะกรรมการบริหารการผังเมืองส่วนท้องถิ่นตามลำดับที่รับไว้ คือตามวันและเวลาที่ยื่นอุทธรณ์(2) ลงทะเบียนคำวินิจฉัยทั้งหมดของคณะกรรมการอุทธรณ์หรือคณะกรรมการบริหารการผังเมืองส่วนท้องถิ่นในสารบบคำวินิจฉัย(3) รวบรวมรายงานและเอกสารที่ส่งต่อคณะกรรมการอุทธรณ์หรือคณะกรรมการบริหารการผังเมืองส่วนท้องถิ่นหรือรายงานเอกสารที่คณะกรรมการทำขึ้นกับคำวินิจฉัยของคณะกรรมการไว้ในสำนวนอุทธรณ์เรื่องนั้น(4) แจ้งคำวินิจฉัยอุทธรณ์ไปยังผู้อุทธรณ์ข้อ 8อุทธรณ์ที่ได้ยื่นไว้ต่อคณะกรรมการอุทธรณ์หรือคณะกรรมการบริหารการผังเมืองส่วนท้องถิ่นนั้นให้คณะกรรมการดำเนินการไปตามลำดับเลขหมายในสารบบอุทธรณ์เว้นแต่คณะกรรมการจะกำหนดเป็นอย่างอื่นเมื่อมีเหตุผลพิเศษ โดยแสดงถึงเหตุผลดังกล่าวไว้ในสำนวนอุทธรณ์เรื่องนั้นด้วยข้อ 9ในการพิจารณาวินิจฉัยอุทธรณ์เรื่องใด ห้ามมิให้กรรมการผู้มีส่วนได้ส่วนเสียในอุทธรณ์เรื่องนั้นเข้าประชุมเว้นแต่เป็นการเข้าชี้แจงต่อคณะกรรมการตามความในข้อ 10ข้อ 10คณะกรรมการอุทธรณ์หรือคณะกรรมการบริหารการผังเมืองส่วนท้องถิ่นจะเรียกผู้อุทธรณ์หรือบุคคลอื่นใดที่เกี่ยวข้องมาชี้แจงนำเอกสารหลักฐานหรือสิ่งอื่นที่จำเป็นมาเพิ่มเติมเพื่อประโยชน์ในการวินิจฉัยก็ได้ข้อ 11ถ้าผู้อุทธรณ์ไม่มาชี้แจงหรือไม่ส่งเอกสารหลักฐานหรือสิ่งอื่นที่จำเป็นเพิ่มเติมตามความในข้อ 10 โดยมิได้แจ้งต่อคณะกรรมการอุทธรณ์หรือคณะกรรมการบริหารบริหารการผังเมืองส่วนท้องถิ่นถึงเหตุแห่งการนั้นภายในเจ็ดวันนับแต่วันที่ต้องมาชี้แจงหรือส่งเอกสารหลักฐานหรือสิ่งอื่นที่จำเป็นเพิ่มเติมหรือแจ้งเหตุแห่งการนั้นแล้วแต่คณะกรรมการพิจารณาแล้วเห็นว่าไม่มีเหตุอันสมควรให้ถือว่าผู้อุทธรณ์ทิ้งอุทธรณ์ข้อ 12 ผู้อุทธรณ์อาจถอนอุทธรณ์ได้โดยทำเป็นหนังสือลงลายมือชื่อผู้อุทธรณ์ชี้แจงเหตุแห่งการถอนอุทธรณ์ยื่นต่อสำนักงานผังเมืองจังหวัด กองผังเมืองกรุงเทพมหานคร หรือสำนักผังเมือง แล้วแต่กรณีถ้าผู้อุทธรณ์ได้ยื่นหนังสือถอนอุทธรณ์ก่อนที่สำนักงานผังเมืองจังหวัด กองผังเมืองกรุงเทพมหานครหรือสำนักผังเมืองแล้วแต่กรณีจะนำอุทธรณ์ส่งต่อคณะกรรมการอุทธรณ์หรือคณะกรรมการบริหารการผังเมืองส่วนท้องถิ่นหรือก่อนที่คณะกรรมการจะได้เริ่มมีการพิจารณาอุทธรณ์เรื่องนั้นให้สำนักงานผังเมืองจังหวัด กองผังเมืองกรุงเทพมหานคร สำนักผังเมือง คณะกรรมการอุทธรณ์หรือคณะกรรมการบริหารการผังเมืองส่วนท้องถิ่นแล้วแต่กรณี อนุญาตไปตามนั้นถ้าผู้อุทธรณ์ถอนอุทธรณ์ระหว่างที่อยู่ในการพิจารณาของคณะกรรมการและได้ยื่นคำขอถอนอุทธรณ์ต่อสำนักงานผังเมืองจังหวัด กองผังเมืองกรุงเทพมหานคร หรือสำนักผังเมืองแล้วแต่กรณี ให้นำความในข้อ 4 วรรคสองมาใช้บังคับโดยอนุโลม และให้อยู่ในดุลยพินิจของคณะกรรมการจะอนุญาตหรือไม่ก็ได้ข้อ 13ถ้าผู้อุทธรณ์ทิ้งอุทธรณ์ตามข้อ 11 หรือถอนอุทธรณ์ตามข้อ 12ให้คณะกรรมการอุทธรณ์หรือคณะกรรมการบริหารการผังเมืองส่วนท้องถิ่นจำหน่ายอุทธรณ์เสียจากสารบบอุทธรณ์โดยไม่ต้องวินิจฉัยอุทธรณ์นั้นข้อ 14 การทิ้งอุทธรณ์ตามข้อ11 หรือการถอนอุทธรณ์ตามข้อ 12 ย่อมลบล้างผลแห่งการยื่นอุทธรณ์นั้น รวมทั้งกระบวนการอื่น ๆอันมีต่อมาภายหลังการยื่นอุทธรณ์และทำให้ผู้อุทธรณ์กลับคืนฐานะเดิมเสมือนหนึ่งมิได้มีการยื่นอุทธรณ์เลยแต่อุทธรณ์ใดที่ได้ทิ้งแล้วตามข้อ 11 ผู้อุทธรณ์อาจยื่นใหม่ได้ภายในกำหนดเวลาของการยื่นอุทธรณ์ตามมาตรา 70โดยชี้แจงเหตุผลแห่งการทิ้งอุทธรณ์ประกอบอุทธรณ์ที่ได้ยื่นใหม่ถ้าคณะกรรมการอุทธรณ์ตามข้อ 2 หรือข้อ 3 แล้วแต่กรณีพิจารณาเห็นว่าผู้อุทธรณ์มิได้จงใจทิ้งอุทธรณ์และการที่ไม่ได้มาชี้แจงหรือไม่ส่งเอกสารหลักฐานหรือสิ่งอื่นที่จำเป็นเพิ่มเติมนั้นมีเหตุอันสมควรให้รับไว้และดำเนินการพิจารณาต่อไปได้ข้อ 15 การพิจารณาวินิจฉัยอุทธรณ์ของคณะกรรมการอุทธรณ์หรือคณะกรรมการบริหารการผังเมืองส่วนท้องถิ่น ให้เริ่มเมื่อมันกำหนดเวลาของการยื่นอุทธรณ์ และนอกเหนือจากหลักเกณฑ์ต่าง ๆที่เป็นไปเพื่อประโยชน์ส่วนรวมแล้ว ให้ยึดถือหลักเกณฑ์ดังต่อไปนี้(1) อุทธรณ์ที่ยื่นตามความในมาตรา 70 (1) ให้พิจารณาวินิจฉัยโดยคำนึงถึงนโยบายของผังเมืองรวมในสาระสำคัญที่เกี่ยวกับสุขลักษณะความปลอดภัยของประชาชนสวัสดิภาพของสังคมรวมทั้งกิจการที่มีการใช้ประโยชน์ที่ดินสภาพของที่ดิน ทรัพย์สินอื่นที่เกี่ยวกับที่ดิน การลงทุนประโยชน์และความเดือดร้อนรำคาญที่ประชาชนจะพึงได้รับจากกิจการนั้น(2)อุทธรณ์ที่ยื่นตามความในมาตรา 70 (2) ให้พิจารณาวินิจฉัยโดยคำนึงถึงความประสงค์และโครงการของผู้อุทธรณ์ให้เป็นไปตามโครงการของผังเมืองเฉพาะในสาระสำคัญพร้อมทั้งพิจารณาถึงเหตุผลของเจ้าพนักงานท้องถิ่นหรือสำนักผังเมืองที่ปฏิเสธหรือสั่งให้มีการแก้ไขโครงการดังกล่าวและให้คำนึงถึงประโยชน์และความเดือดร้อนที่ประชาชนในบริเวณผังเมืองเฉพาะจะพึงได้รับ(3)อุทธรณ์ที่ยื่นตามความในมาตรา 70 (3) ให้พิจารณาวินิจฉัยโดยคำนึงถึงเหตุผลและรายละเอียดแห่งการรื้อย้ายหรือดัดแปลงอาคารให้เป็นไปตามผังเมืองเฉพาะรวมทั้งค่าใช้จ่ายต่าง ๆ ในการรื้อย้ายหรือดัดแปลงอาคาร ประโยชน์และความเดือดร้อนของประชาชนในบริเวณนั้น(4) อุทธรณ์ที่ยื่นตามความในมาตรา 70 (5)ให้พิจารณาวินิจฉัยถึงสภาพอาคารทรัพย์สินอื่นที่อยู่ในอาคาร ประโยชน์และความเดือดร้อนที่ผู้อุทธรณ์จะได้รับโดยคำนวณตามราคาที่เป็นธรรมและให้คำนึงถึงการจัดหาที่อยู่ชั่วคราวด้วย(6) อุทธรณ์ที่ยื่นตามความในมาตรา 70 (6) ให้พิจารณาวินิจฉัยถึงความเหมาะสมของที่ดินหรืออาคารและราคาค่าเช่าที่เป็นธรรมทั้งนี้โดยพิจารณากันเงินเฉพาะส่วนที่เป็นค่าเช่าเท่านั้นและต้องไม่เกินกว่าเงินค่าตอบแทนที่ผู้อุทธรณ์จะพึงได้รับ(7) อุทธรณ์ที่ยื่นตามความในมาตรา 70 (7) ให้พิจารณาวินิจฉัยถึงความมากน้อยแห่งสิทธิที่ผู้อุทธรณ์ต้องเสียหรือถูกจำกัดหรือภาระที่ต้องปฏิบัติหรืองดเว้นไม่ปฏิบัติรวมทั้งประโยชน์และความเดือดร้อนที่ผู้อุทธรณ์จะพึงได้รับแต่ราคาที่จะกำหนดให้ต้องไม่เกินกว่าราคาที่ดินตามความเป็นธรรม(8) อุทธรณ์ที่ยื่นตามความในมาตรา 70 (8)ให้พิจารณาวินิจฉัยถึงความจำเป็นที่จะต้องเข้าใช้ที่ดินบริเวณนั้นโดยคำนึงถึงเมืองเฉพาะในสาระสำคัญที่เกี่ยวกับสุขลักษณะ ความปลอดภัยของประชาชนสวัสดิภาพของสังคม และคำนึงถึงประโยชน์ที่จะพึงได้จากการใช้ที่ดินบริเวณนั้นสภาพของที่ดิน ทรัพย์สินอื่นที่เกี่ยวกับที่ดินประโยชน์และความเดือดร้อนที่ประชาชนรวมทั้งกิจการต่าง ๆที่อยู่ทั้งในและนอกเขตผังเมืองเฉพาะจะพึงได้รับและให้พิจารณาถึงค่าตอบแทนตามราคาที่เป็นธรรม แต่ต้องไม่น้อยกว่าค่าตอบแทนที่เจ้าของหรือผู้ครอบครองที่ดินใกล้เคียงรายอื่นในเขตผังเมืองเฉพาะส่วนใหญ่ได้รับข้อ 16ให้คณะกรรมการอุทธรณ์หรือคณะกรรมการบริหารการผังเมืองส่วนท้องถิ่นพิจารณาวินิจฉัยสั่งการภายในสามสิบวันนับแต่วันที่ลงทะเบียนในสารบบอุทธรณ์ตามข้อ 7 (1)ในกรณีที่คณะกรรมการอุทธรณ์หรือคณะกรรมการบริหารการผังเมืองส่วนท้องถิ่นไม่อาจพิจารณาวินิจฉัยสั่งการได้ภายในระยะเวลาตามวรรคหนึ่งเพราะมีเหตุจำเป็นอย่างอื่น ให้ขยายระยะเวลาพิจารณาวินิจฉัยสั่งการได้ครั้งหนึ่งไม่เกินสิบห้าวันและให้บันทึกเหตุผลที่จำต้องมีการขยายระยะเวลาพิจารณาไว้อีกด้วย และเมื่อรวมกันทั้งหมดแล้วต้องไม่เกินเก้าสิบวันข้อ 17คำวินิจฉัยของคณะกรรมการอุทธรณ์หรือคณะกรรมการบริหารการผังเมืองส่วนท้องถิ่นให้ทำเป็นหนังสือลงลายมือชื่อกรรมการทุกคนที่ร่วมพิจารณาวินิจฉัยอุทธรณ์เรื่องนั้นพร้อมทั้งให้เหตุผลแห่งการที่วินิจฉัยข้อ 18เมื่อคณะกรรมการอุทธรณ์หรือคณะกรรมการบริหารการผังเมืองส่วนท้องถิ่นแล้วแต่กรณีมีคำวินิจฉัยแล้วให้แจ้งคำวินิจฉัยเป็นหนังสือไปยังผู้อุทธรณ์ภายในสามวันนับแต่วันที่ได้วินิจฉัยข้อ 19 ภายหลังการพิจารณาวินิจฉัยของคณะกรรมการอุทธรณ์หรือคณะกรรมการบริหารการผังเมืองส่วนท้องถิ่นผู้อุทธรณ์หรือบุคคลอื่นใดที่ถูกเรียกตัวมาชี้แจงตามความในข้อ 10 อาจร้องขอต่อคณะกรรมการอุทธรณ์หรือคณะกรรมการบริหารการผังเมืองส่วนท้องถิ่นเพื่อขอตรวจเอกสารทั้งหมดหรือแต่บางฉบับในอุทธรณ์เรื่องนั้นก็ได้หรือจะขอคัดสำเนาหรือขอให้สำนักผังเมืองคัดสำเนาและรับรองโดยผู้ร้องขอเป็นผู้ออกค่าใช้จ่ายทั้งสิ้นก็ได้แต่ทั้งนี้ห้ามมิให้ตรวจเอกสารหรือคัดสำเนาหรือขอให้คัดสำเนาและรับรองเอกสารที่สำนักผังเมืองสงวนไว้เพื่อปวงเมื่อประโยชน์ของรัฐหรือเป็นเอกสารที่เกี่ยวกับความลับของทางราชการให้ไว้ ณ วันที่ 18 ตุลาคม พ.ศ. 2522พลเอก เล็ก แนวมาลีรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้คือโดยที่มาตรา 76 แห่งพระราชบัญญัติการผังเมืองพ.ศ. 2518 ได้บัญญัติให้กำหนดหลักเกณฑ์ และวิธีการในการยื่นอุทธรณ์และวิธีพิจารณาในการวินิจฉัยคำอุทธรณ์โดยกฎกระทรวง ฉะนั้น เพื่อปฏิบัติการให้เป็นไปตามบทบัญญัติดังกล่าว จึงจำเป็น